A4-0128/97

Ψήφισμα σχετικά με τα αναπτυξιακά προβλήματα των πλέον απομεμακρυσμένων περιφερειών της Ευρωπαϊκής Ένωσης

Το Ευρωπαϊκό Κοινοβούλιο,

- έχοντας υπόψη τη Συνθήκη για την Ευρωπαϊκή Ένωση και ιδιαίτερα το άρθρο Β καθώς και τη Συνθήκη ΕΚ και ιδιαίτερα τα άρθρα 130 Α και 130 Β,

- έχοντας υπόψη την προσαρτημένη στην Τελική Πράξη της Συνθήκης της Ένωσης δήλωση αριθ. 26 σχετικά με τις πλέον απομεμακρυσμένες περιφέρειες της Κοινότητας,

- έχοντας υπόψη το ψήφισμά του της 29ης Ιουνίου 1995 ((ΕΕ C 183 της 17.7.1995, σελ. 39.)) σχετικά με το έγγραφο της Επιτροπής για την Ευρώπη μετά το 2000 «συνεργασία για τη χωροταξική οργάνωση» στο οποίο ζητεί να υπάρξει ένα ειδικό νομικό καθεστώς για τις πλέον απομακρυσμένες περιφέρειες στο πλαίσιο της Ένωσης,

- έχοντας υπόψη το ψήφισμά του της 13ης Μαρτίου 1996, που περιέχει τις πολιτικές προτεραιότητες του Κοινοβουλίου i) τη γνωμοδότησή του για τη σύγκληση της Διακυβερνητικής Διάσκεψης και ii) την αξιολόγηση του έργου της Ομάδας Προβληματισμού και τον καθορισμό των πολιτικών προτεραιοτήτων του Ευρωπαϊκού Κοινοβουλίου ενόψει της Διακυβερνητικής Διάσκεψης ((ΕΕ C 96 της 1.10.1996, σελ. 77.)) και υποστηρίζει την ενσωμάτωση στη Συνθήκη διάταξης που να προβλέπει η διαφοροποιημένη ειδική μεταχείριση των πλέον απομεμακρυσμένων περιφερειών,

- έχοντας υπόψη την τελική διακήρυξη της διάσκεψης Ευρωπαϊκού Κοινοβουλίου/περιφερειακών και τοπικών αρχών της Ευρωπαϊκής Ένωσης, η οποία περιλαμβάνει το αίτημα να συμπεριληφθεί στη Συνθήκη διάταξη που θα αναγνωρίζει και θα διέπει ειδικό και μόνιμο καθεστώς για τις πλέον απομεμακρυσμένες περιφέρειες στο πλαίσιο η Ένωσης,

- έχοντας υπόψη τα συμπεράσματα της ομάδας προβληματισμού, της επιφορτισμένης με την προπαρασκευή των τεχνικών εργασιών της Διακυβερνητικής Διάσκεψης για την αναθεώρηση της Συνθήκης, που υποβλήθηκαν στο Ευρωπαϊκό Συμβούλιο της Μαδρίτης της 15ης και 16ης Δεκεμβρίου 1995, όπου στην παράγραφο 142 αναφέρεται ότι ορισμένα κράτη μέλη τάσσονται υπέρ της ενσωμάτωσης στη Συνθήκη διάταξης για την ιδιαίτερη μεταχείριση των πλέον απομεμακρυσμένων περιφερειών,

- έχοντας υπόψη την ημερήσια διάταξη της Διακυβερνητικής Διάσκεψης που ανακοινώθηκε κατά την εναρκτήρια συνεδρίασή της στο Τουρίνο το Μάρτιο του 1996, στην οποία συμπεριλαμβάνεται το θέμα να δοθεί στις πλέον απομεμακρυσμένες περιφέρειες μια ιδιαίτερη μεταχείριση στο πλαίσιο της Συνθήκης,

- έχοντας υπόψη το έγγραφο που υπέβαλε η Προεδρία του Συμβουλίου στο Ευρωπαϊκό Συμβούλιο του Δουβλίνου σχετικά με το γενικό πλαίσιο του σχεδίου αναθεώρησης των Συνθηκών, που περιλαμβάνει την πρόταση τριών κρατών μελών να αφιερωθεί ένα άρθρο της Συνθήκης στις πλέον απομεμακρυσμένες περιφέρειες,

- έχοντας υπόψη τα συμπεράσματα του Ευρωπαϊκού Συμβουλίου του Δουβλίνου της 13ης και 14ης Δεκεμβρίου 1996, το οποίο έλαβε υπό σημείωση την ανωτέρω πρόταση και τη διαβίβασε στη Διακυβερνητική Διάσκεψη προς μελέτη,

- έχοντας υπόψη το κείμενο της κοινής πρότασης που υπέβαλαν στη Διακυβερνητική Διάσκεψη οι κυβερνήσεις της Ισπανίας, της Γαλλίας και της Πορτογαλίας σχετικά με την ενσωμάτωση στη Συνθήκη ενός νέου άρθρου και την προσάρτιση σε αυτήν ενός πρωτοκόλλου σε σχέση με τις πλέον απομεμακρυσμένες περιφέρειες,

- έχοντας υπόψη τη δήλωση της διάσκεψης των πλέον απομεμακρυσμένων περιφερειών που πραγματοποιήθηκε στο Στρασβούργο στις 16 Μαρτίου 1995, στην οποία οι πρόεδροί τους εκφράζουν τη βούληση να καθιερώσουν μεταξύ τους στενότερους δεσμούς συνεργασίας, βούληση η οποία επιβεβαιώθηκε με το πρωτόκολλο που υπεγράφη στο Point ΰ Pitre στις 29 Μαρτίου 1995,

- έχοντας υπόψη τη διακήρυξη των προέδρων των πλέον απομεμακρυσμένων περιφερειών που συνήλθαν στο Funchal στις 14 Μαρτίου 1996 με την ευκαιρία της σύγκλισης της Διακυβερνητικής Διάσκεψης στο Τορίνο, στην οποία, επιβεβαιώνουν το αίτημά τους να ληφθούν υπόψη οι ιδιαιτερότητες των περιφερειών τους με την ενσωμάτωση στη Συνθήκη της έννοιας της υπερπεριφερειακότητας, όπως αυτή ορίζεται στη Δήλωση αριθ. 26,

- έχοντας υπόψη το άρθρο 8 του κανονισμού πλαισίου των διαρθρωτικών ταμείων (κανονισμός (ΕΟΚ) αριθ. 2081/93 του Συμβουλίου) ((ΕΕ L 193 της 31.7.1993, σελ. 5)) που εντάσσει ονομαστικώς στο στόχο 1 τα γαλλικά υπερπόντια διαμερίσματα, τις Αζόρες, τις Καναρίους Νήσους και τη Μαδέρα,

- έχοντας υπόψη την πρόταση ψηφίσματος των βουλευτών Sαnchez Garcνa, Mendoca, Vieira, Costa Neves, Sierra Gonzαlez και Fernαndez Martνn (B4-0721/96),

- έχοντας υπόψη την έκθεση 1992-1993 σχετικά με την πρόοδο που πραγματοποιήθηκε κατά την υλοποίηση του POSEIMA (COM(94)0476 - C4-0293/95),

- έχοντας υπόψη την έκθεση της Επιτροπής Περιφερειακής Πολιτικής και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Αλιείας και της Επιτροπής Θεσμικών Θεμάτων (A4-0128/97),

Α. εκτιμώντας ότι οι πλέον απομεμακρυσμένες περιφέρειες - Αζόρες, Κανάριοι Νήσοι, Γουαδελούπη, Γουϊάνα, Μαδέρα, Μαρτινίκα και Ρεουνιόν - αποτελούν αναπόσπαστο τμήμα της Ευρωπαϊκής Ένωσης και συμβάλλουν στην οικονομική, κοινωνική και πολιτιστική προβολή της στις γεωγραφικές περιφέρειες στις οποίες εντάσσονται,

Β. εκτιμώντας, επίσης, ότι οι ειδικές ιδιαιτερότητες των εν λόγω περιφερειών οι οποίες παρουσιάζουν σημαντική διαρθρωτική καθυστέρηση που επιτείνεται από διάφορα φαινόμενα, η εμμονή και ο συνδυασμός των οποίων δυσχαιρένει σοβαρά την οικονομική και κοινωνική τους ανάπτυξη, δικαιολογούν την ιδιαίτερη μεταχείριση των περιφερειών αυτών στο πλαίσιο της Ένωσης για την ειδικά προσαρμοσμένη εφαρμογή των διαφόρων κοινοτικών πολιτικών,

Γ. εκτιμώντας ότι μια αυτόνομη εξουσία, κατοχυρωμένη με εκτεταμένες πολιτικές αρμοδιότητες, θα συμβάλει στο να καταστούν αποτελεσματικότερες οι δράσεις που προορίζονται για την ανάπτυξη της οικονομίας στις πλέον απομακρυσμένες περιφέρειες,

Δ. λαμβάνοντας υπόψη ότι η έννοια της υπερπεριφερειακότητας αναφέρεται τόσο στην αναγνώριση των διαρθρωτικών ιδιαιτεροτήτων ορισμένων περιφερειών της Ένωσης όσο και στην αντιμετώπιση της οποίας πρέπει να τύχουν οι ιδιαιτερότητες αυτές στο πλαίσιο των κοινοτικών πολιτικών ώστε να καταστεί δυνατή, επί ίσοις όροις, η κατάλληλη ενσωμάτωσή τους στον ευρωπαϊκό χώρο, με πλήρη σεβασμό των ιδιαίτερων χαρακτηριστικών τους,

Ε. εκτιμώντας ότι η έννοια της υπερπεριφερειακότητας έχει με την πάροδο του χρόνου νομιμοποιηθεί στους κόλπους της Ένωσης με την αναγνώρισή της από το παράγωγο δίκαιο, αλλά είναι ωστόσο αναγκαίο να αναγνωρισθεί από τη Συνθήκη με μια διάταξη που θα αποτελούσε τη νομική βάση για τη διαφοροποιημένη μεταχείριση των εν λόγω περιφερειών,

ΣΤ. λαμβάνοντας υπόψη ότι το άρθρο 227 της Συνθήκης ΕΚ, όσον αφορά τα γαλλικά υπερπόντια διαμερίσματα, καθώς και οι αντίστοιχες πράξεις προσχώρησης της Ισπανίας και της Πορτογαλίας, στην περίπτωση των Καναρίων Νήσων, των Αζορών και της Μαδέρας, αναγνωρίζουν ήδη τις ιδιατερότητες των εν λόγω περιφερειών,

Ζ. λαμβάνοντας υπόψη ότι τα προγράμματα POSEIMA αποτέλεσαν ένα πρώτο βήμα όσον αφορά την ανάγκη προσαρμογής των κοινοτικών πολιτικών στις ιδιαίτερες συνθήκες των πλέον απομεμακρυσμένων περιφερειών ενόψει της ολοκλήρωσης της ενιαίας αγοράς, χάρη στην κοινή δράση της προσαρμογής των κοινοτικών πολιτικών και των διαρθρωτικών ταμείων,

Η. λαμβάνοντας υπόψη ότι η Δήλωση αριθ. 26 που έχει προσαρτηθεί στη Συνθήκη, καθιέρωσε την έννοια της υπερπεριφερειακότητας και αύξησε το νομικό της βάρος, αλλά εξακολουθεί να είναι ανεπαρκής ως νομική βάση για νομοθεσία σε αυτόν τον τομέα,

Θ. λαμβάνοντας υπόψη ότι από γεωγραφική άποψη οι πλέον απομεμακρυσμένες περιφέρειες χαρακτηρίζονται από τη μεγάλη απόσταση που τις χωρίζει από την ηπειρωτική Ευρώπη, λόγω της δυσμενούς μορφολογίας του εδάφους και του ευπρόσβλητου χαρακτήρα σε σχέση με φυσικούς κινδύνους, όπως η ηφαιστειακή δραστηριότητα και οι κυκλώνες, καθώς και το ότι όλες τους αντιμετωπίζουν περιβαλλοντικά προβλήματα πολύ συγκεκριμένα, που οφείλονται στην ιδιαιτερότητα των οικοσυστημάτων τους, γεγονός που δυσχεραίνει την εφαρμογή μέτρων για την προστασία του περιβάλλοντος τα οποία έχουν προβλεφθεί για ηπειρωτικές περιοχές,

Ι. λαμβάνοντας υπόψη ότι από οικονομική άποψη οι απομεμακρυσμένες και απομονωμένες αυτές περιφέρειες έχουν ΑΕΠ πολύ κατώτερο από το μέσο κοινοτικό όρο, υψηλό ποσοστό ανεργίας, που φθάνει το 30% του ενεργού πληθυσμού, για το σύνολο των 7 περιφερειών, και σοβαρές ελλείψεις όσον αφορά τα επίπεδα κατάρτισης και ειδίκευσης του εργατικού δυναμικού,

ΙΑ. λαμβάνοντας υπόψη ότι η μεγάλη απόσταση από την ευρωπαϊκή ήπειρο καθώς και έλλειψη τοπικών ή άλλων γειτονικών πηγών εφοδιασμού είναι στοιχεία καθοριστικά του υπερβολικά υψηλού κόστους των προϊόντων, ιδίως των πιο βασικών, λόγω της επιβάρυνσης που συνεπάγεται η μεταφορά, πράγμα που δυσχαιρένει σοβάρά την ενσωμάτωση των περιφερειών αυτών, επί ίσοις όροις με τις άλλες ευρωπαϊκές περιφέρειες, στην εσωτερική αγορά,

ΙΒ. λαμβάνοντας υπόψη ότι η πολύ μικρή έκταση των περιφερειών αυτών σπανίως επιτρέπει την εφαρμογή οικονομικών προγραμμάτων ευρείας εμβέλειας και καθιστά δυσχερή τη χρησιμοποίηση των οικονομιών κλίμακας και ότι, σε ορισμένες περιπτώσεις, η κατάσταση αυτή επιδεινώνεται από την απομόνωση που χαρακτηρίζει τα νησιά του αρχιπελάγους και, σε άλλες περιπτώσεις, από το γεγονός ότι οι περιφέρειες αυτές βρίσκονται σε γεωγραφικούς, οικονομικούς και πολιτισμικούς χώρους πολύ διαφορετικούς από το εθνικό τους και το ευρωπαϊκό πλαίσιο,

ΙΓ. έχοντας υπόψη ότι ο μόνιμος χαρακτήρας που παρουσιάζουν οι ιδιομορφίες των εν λόγω περιοχών απαιτεί να συνεχίσουν οι πλέον απομακρυσμένες περιφέρειες να επωφελούνται από τις παρεμβάσεις των διαρθρωτικών ταμείων και μετά το 1999,

ΙΔ. λαμβάνοντας υπόψη ότι από γεωγραφική άποψη οι πλέον απομεμακρυσμένες περιφέρειες συχνά εξαρτώνται από ένα ή ελάχιστα προϊόντα, υπό συνθήκες δυσμενούς ανταγωνισμού σε σχέση με την υπόλοιπη Ευρωπαϊκή Ένωση και τις τρίτες χώρες,

ΙΕ. εκτιμώντας ότι οι κοινοτικοί παραγωγοί μπανάνας στις πλέον απομακρυσμένες περιφέρειες αντιμετωπίζουν νομική ανασφάλεια και έλλειψη προστασίας εξ αιτίας της πρόσφατης απόφασης που έλαβε η Παγκόσμια Οργάνωση Εμπορίου σχετική με την κοινή οργάνωση αγοράς της μπανάνας,

ΙΣΤ. λαμβάνοντας υπόψη ότι τα μόνιμα προβλήματα των περιφερειών αυτών κατέστησαν στο παρελθόν αναγκαία την ιδιαίτερη φορολογική τους μεταχείριση εκ μέρους των αντιστοίχων κρατών,

ΙΖ. εκτιμώντας ότι οι πλέον απομακρυσμένες περιφέρειες διαθέτουν επίσης σημαντικά πλεονεκτήματα λόγω της δημογραφικής κατάστασης, της εγγύτητας σε νέες αγορές, της βιολογικής διαφοροποίησης και, γενικότερα της ποιότητας της ζωής,

1. θεωρεί ότι η αναγνώριση από τη Συνθήκη της έννοιας της υπερπεριφερειακότητας ως στοιχείου που αιτιολογεί τη διαφοροποιημένη μεταχείριση των εν λόγω περιφερειών κατά την εφαρμογή του παράγωγου δικαίου και των διαφόρων πολιτικών της Ένωσης αποτελεί έκφραση της αρχής της οικονομικής και κοινωνικής συνοχής, αρχή που έχει αναχθεί σε επίπεδο βασικού στόχου της Ένωσης, σύμφωνα με το άρθρο Β της Συνθήκης ΕΚ, και η οποία, σύμφωνα με το άρθρο 130 Β της Συνθήκης ΕΚ, πρέπει να λαμβάνεται υπόψη στη «διαμόρφωση και υλοποίηση των πολιτικών και δράσεων της Κοινότητας καθώς και στην υλοποίηση της εσωτερικής αγοράς»[semigr ]

2. ζητεί από τη Διακυβερνητική Διάσκεψη για την αναθεώρηση της Συνθήκης να ενσωματώσει στη Συνθήκη ειδικό άρθρο σχετικά με τις πλέον απομεμακρυσμένες περιφέρειες με το εξής περιεχόμενο:

α. οι διατάξεις της Συνθήκης για την ίδρυση της Ευρωπαϊκής Κοινότητας και το παράγωγο δίκαιο έχουν εφαρμογή στις πλέον απομεμακρυσμένες περιφέρειες (γαλλικά υπερπόντια διαμερίσματα, Αζόρες, Μαδέρα και Κανάριοι Νήσοι),

β. ωστόσο, έχοντας υπόψη τη διαρθρωτική οικονομική και κοινωνική καθυστέρηση αυτών των περιφερειών, που επιτείνεται από διάφορα φαινόμενα (μεγάλη απόσταση, νησιωτικός χαρακτήρας, μικρή έκταση, δυσμενής μορφολογία του εδάφους και κλίμα, οικονομική εξάρτηση από συγκεκριμένα προϊόντα), η εμμονή και ο συνδυασμός των οποίων δυσχεραίνει σοβαρά την ανάπτυξή τους, το Συμβούλιο και το Ευρωπαϊκό Κοινοβούλιο, προτάσεις της Επιτροπής, καθορίζει τους όρους εφαρμογής των διατάξεων της Συνθήκης καθώς και τους ειδικούς όρους εκτέλεσης των κοινών πολιτικών και των άλλων ειδικών μέτρων υπέρ των εν λόγω περιφερειών,

γ. τα όργανα της Κοινότητας μεριμνούν, στο πλαίσιο τωνδιαδικασιών που προβλέπει η Συνθήκη, για την οικονομική και κοινωνική ανάπτυξη αυτών των περιφερειών ώστε να αποφεύγεται η ενίσχυση από την μονοκαλλιέργεια[semigr ]

3. θεωρεί, επίσης, αναγκαία την προσάρτιση στη Συνθήκη ενός πρωτοκόλλου το οποίο θα:

α. επιβεβαιώνει ότι το νέο άρθρο της Συνθήκης ορίζει τη νομική βάση για τον καθορισμό των ειδικών όρων της εφαρμογής της στις πλέον απομεμακρυσμένες περιφέρειες (γαλλικά υπερπόντια διαμερίσματα, Αζόρες, Μαδέρα και Κανάριοι Νήσοι) και για την έγκριση ειδικών μέτρων του παράγωγου δικαίου,

β. αναγνωρίζει ότι οι εν λόγω περιφέρειες υφίστανται σημαντικές οικονομικές και κοινωνικές δυσχέρειες διαρθρωτικού χαρακτήρα, που επιτείνονται από διάφορα ειδικά μειονεκτήματα (μεγάλη απόσταση, νησιωτικός χαρακτήρας, δυσκολίες μεταφοράς εντός του αρχιπελάγους, μικρή έκταση, δυσμενής μορφολογία του εδάφους και κλίμα, οικονομική εξάρτηση από συγκεκριμένα προϊόντα, υπερβολικό κόστος της ενέργειας) η εμμονή και ο συνδυασμός των οποίων δυσχεραίνουν σοβαρά την ανάπτυξή τους, και ότι οι δυσμενείς αυτές ιδιαιτερότητες αιτιολογούν την ενισχυμένη στήριξη εκ μέρους της Ευρωπαϊκής Ένωσης υπό μορφή ειδικών μέτρων,

γ. ορίζει ότι, πέραν των παρεμβάσεων των διαρθρωτικών ταμείων και των άλλων χρηματοδοτικών μέσων, η στήριξη αυτή συνεπάγεται μια πρόσαρμογή των κοινών πολιτικών στην περιφερειακή πραγματικότητα,

δ. περιλαμβάνει τη δέσμευση των κρατών μελών να εντείνουν και να ενισχύσουν τις δράσεις που έχουν ήδη αναληφθεί στο πλαίσιο των προγραμμάτων POSEIMA,

ε. διευκρινίζει ότι οι διατάξεις του νέου άρθρου της Συνθήκης αναφέρονται, ιδίως, στους ακόλουθους τομείς, καθοριστικούς για την οικονομική ανάπτυξη των εν λόγω περιφερειών:

- την τελωνειακή και εμπορική πολιτική, ιδίως στο πλαίσιο των ελευθέρων ζωνών,

- τη φορολογική πολιτική, με στόχο τη διασφάλιση των μέσων για μια αρμονική και ισόρροπη ανάπτυξη με βάση την τοπική παραγωγή και την προώθηση των επενδύσεων στις εν λόγω περιφέρειες,

- την πολιτική για την προστασία του περιβάλλοντος, και ιδιαίτερα για τη διατήρηση, αξιοποίηση και αποκατάσταση των ακτών, την επεξεργασία των λυμάτων, την πολιτική για την απομάκρυνση των αποβλήτων και την προώθηση των ανανεώσιμων μορφών ενέργειας,

- τη γεωργική και αλιευτική πολιτική, με σκοπό τη στήριξη της παραγωγής τους και την ενθάρρυνση των προσπαθειών για τον εκσυγχρονισμό και τη διαφοροποίησή τους στο πλαίσιο μιας βιώσιμης ανάπτυξης και για την αποφυγή της αποσταθεροποίησης των μικρών παραγωγών λόγω των πιέσεων που ασκούν οι πολυεθνικές εταιρείες,

- τον εφοδιασμό πρώτων υλών και βασικών καταναλωτικών αγαθών, λαμβάνοντας υπόψη τη μεγάλη απόσταση,

στ. αναγνωρίζει ότι είναι ανάγκη να ληφθούν υπόψη οι ιδιαιτερότητες της κάθε περιφέρειας σε ό,τι αφορά το καθεστώς των κρατικών ενισχύσεων, ιδίως για να αντισταθμιστεί το υπερβολικό κόστος που συνεπάγεται η μεταφορά των προσώπων και των αγαθών και να ενθαρρυνθούν οι επιχειρηματικές δραστηριότητες,

ζ. αντανακλά τη δέσμευση να προβλεφθούν, έχοντας υπόψη τις ιδιομορφίες των περιφερειών αυτών, επαρκείς όροι πρόσβασης σε όλα τα κοινοτικά προγράμματα οριζόντιας εμβέλειας, ιδίως στους τομείς της κοινωνίας των πληροφοριών, της ενέργειας, του περιβάλλοντος, της επαγγελματικής κατάρτισης, του τουρισμού, των δράσεων της πολιτικής όσον αφορά τις επιχειρήσεις, ιδιαίτερα την πρόσβαση στη χρηματοδότηση, και την έρευνα και τεχνολογική ανάπτυξη[semigr ]

4. θεωρεί απαραίτητο να διατηρηθεί στο πλαίσιο των υπηρεσιών της Επιτροπής μια ενιαία δομή συντονισμού για τα θέματα που έχουν σχέση με τις πλέον απομεμακρυσμένες περιφέρειες, της οποίας ο ρόλος θα έπρεπε να ενισχυθεί[semigr ]

5. θεωρεί απαραίτητο να εκδώσει η Επιτροπή, σε συνεργασία με τις περιφερειακές και τοπικές αρχές καθώς και τις κοινωνικές οργανώσεις, ανακοίνωση στην οποία θα καθορίζονται οι κλάδοι και οι επιχειρήσεις που μπορούν να παράγουν προϊόντα για τις εξωτερικές αγορές, καθώς και τα μέτρα προσαρμογής και μετατροπής της παραγωγής για την αξιοποίηση των δυνατοτήτων και την ικανοποίηση των απαιτήσεων των εν λόγω αγορών[semigr ]

6. ζητεί, κατά την αναθεώρηση των διαρθρωτικών ταμείων και των κανονισμών τους, να παραμείνουν οι πλέον απομεμακρυσμένες περιφέρειες, λόγω του ιδιαίτερου χαρακτήρα τους, επιλέξιμες των παρεμβάσεων προτεραιότητας των διαρθρωτικών ταμείων[semigr ]

7. αναθέτει στον Πρόεδρό του να διαβιβάσει το παρόν ψήφισμα στη Διακυβερνητική Διάσκεψη, το Συμβούλιο, την Επιτροπή, τα κοινοβούλια των κρατών μελών καθώς και στις πλέον απομεμακρυσμένες περιφέρειες.